Dam chos yid bzhin nor bu thar pa rin po cheʼi rgyan gyi gab pa mngon du phyung baʼi baiḍūrya yi phra tshom
By: དམ་ཆོས་ཡིད་བཞིན་ནོར་བུ་ཐར་པ་རིན་པོ་ཆེའི་རྒྱན་གྱི་གབ་པ་མངོན་དུ་ཕྱུང་བའི་བཻཌཱུརྱ་ཡི་ཕྲ་ཚོམ་ཞེས་བྱ་བ་འདི་ནི། བདག་གི་སྐྱབས་རྗེ་འབོ་དཀར་མཆོག་སྤྲུལ་རིན་པོ་ཆེ་དོན་སླད་དུ་མཚན་ནས་སྨོས་ན་ཀརྨ་ངེས་དོན་ཆོས་ཀྱི་བློ་གྲོས་མཆོག་གི། རིང་མོ་ཞིག་ནས་ཐར་རྒྱན་གྱི་གཞུང་འདིར་གཏམ་རྒྱུད་སོགས་གཞན་དུ་ཞལ་འཕངས་ཞིང་མ་གསལ་བ་འདི་རྣམས། མང་དུདཐོས་པའི་མཁས་པ་དང་། གང་དག་ཐར་པ་དོན་གཉེར་གྱིས་ཉམས་སུ་ལེན་པ་ལ་ནི་གཞུང་ཉིད་ཀྱིས་སྐབས་དོན་འགྲུབ་ལ། འོན་ཏེ་ཐོས་པ་ཉུང་ཞིང་བློ་དམན་གསར་བུ་བ་རྣམས་ཀྱིས་གཞུང་མཐར་ཆགས་སུ་འཆད་ཉན་གྱི་འཇུག་པ་བདེ་བའི་སླད་དུ་འདི་ལྟ་བུ་ཞིག་བྲིས་ཤིག་ཅེས་བཀས་བསྐུལ་མ་ཡང་ཡང་ཕེབས་ཀྱང་། སྤྱིར་རང་ཉིད་སྐྱེས་སྦྱངས་ཀྱི་བློ་གྲོས་ཆེས་དམན་ཞིང་། ལྷག་པར་དུ་འདུ་འཛི་དང་ལེ་ལོའི་གཞན་དབང་འབའ་ཞིག་གིས་ནར་ལུས་སུ་སོང་བས། སླར་ཡང་སྒྲུབ་བརྒྱུད་བསྟན་པའི་གཙུག་ནོར་སྐྱབས་མགོན་ཞྭ་དམར་རིན་པོ་ཆེ་མཆོག་དང་སྐྱབས་རྗེ་མཆོག་སྤྲུལ་རིན་པོ་ཆེ་ལྷན་ནས་བཀའ་ནན་སྤྱི་བོར་ནོད་པ་ལ་བརྟེན། འཕགས་ཡུལ་ཤར་ཕྱོགས་བྷཾ་ག་ལའི་མངའ་ཁོངས་རྡོར་གླིང་བསོད་ནམས་དར་དགོན་བསམ་འགྲུབ་དར་རྒྱས་གླིང་ཞེས་འཇམ་མགོན་བླ་མ་རྡོ་རྗེ་འཆང་མཆོག་གི་ཕྲིན་ལས་རྣམ་པར་རོལ་བའི་བསྟི་གནས། ཙཱ་འདྲ་གཉིས་པའི་སྒྲུབ་སྡེ་བཤད་སྒྲུབ་བྱེ་བའི་འབྱུང་གནས་མཛོད་ལྔ་འདུས་པའི་གཞལ་མེད་ཁང་ཆེན་པོའི་འདབ། རང་གནས་བསམ་གཏན་གྱི་ཁང་བུར་རབ་བྱུང་བཅུ་དྲུག་པའི་ནང་ཚན་ས་ཕོ་རྟའི་ལོ་ཆུ་སྟོད་ཟླ་བའི་ཚེས་བཅོ་ལྔ། མཉམ་མེད་དྭགས་པོ་ལྷ་རྗེ་མཆོག་དགོངས་པ་ཆོས་དབྱིངས་སུ་སྙོམས་པར་ཞུགས་པའི་དུས་ཁྱད་པར་ཅན་ལ་འགོ་བརྩམས་ནས་བར་སྐབས་སུ་གང་ལྕོགས་བྲིས་ཏེ་མཇུག་ཡོངས་སུ་རྫོགས་པ་ནི། མཚོ་སྐྱེས་མ་ཧཱ་གུ་རུས་བྱིན་གྱིས་བརླབས་པའི་སྦས་གནས་འབྲས་མོ་ལྗོངས་ཀྱི་ཆར། དུས་གསུམ་རྒྱལ་བ་ཀུན་གྱི་ཕྲིན་ལས་གཅིག་ཏུ་བསྡུས་པའི་བདག་ཉིད་རྒྱལ་བའི་དབང་པོ་དཔལ་ཀརྨ་པ་ཞེས་མཚན་གྱི་སྙན་པས་ས་གསུམ་གྱི་ཁྱོན་ན་མངོན་པར་བརྗིད་པའི་གདན་ས་ཆེན་པོ་འོག་མིན་མཁའ་སྤྱོད་ཐུགས་ཀྱི་གནས་མཆོག་བཤད་སྒྲུབ་ཆོས་འཁོར་གླིང་གི་སྒྲུབ་སྡེ་ཆེན་མོ་ཡིད་འོང་བསམ་གཏན་གླིང་དུ། ཕྱི་ལོ་ཆིག་སྟོང་དགུ་བརྒྱ་བདུན་ཅུ་རྩ་དགུ་ ༡༩༧༩། ཕྱི་ཟླ་བཅུ་གཅིག་ ༡༡ པའི་ཚེས་སུམ་ཅུ་ ༣༠། རབ་བྱུང་བཅུ་དྲུག་པའི་ནང་ཚན་དོན་གྲུབ་ཅེས་པ་ས་མོ་ལུག་གི་ལོ། སྨིན་དྲུག་ཟླ་བའི་དཀར་ཕྱོགས་ཀྱི་དགའ་བ་བཅུ་གཉིས་པ། པ་སངས་ནམ་གྲུའི་འགྲུབ་སྦྱོར་དང་ལྡན་པའི་དུས་དགེ་བར། འཕགས་མཆོག་ཕྱག་ན་པདྨོའི་གདུལ་ཞིང་གངས་ཅན་བོད་ནུབ་ཕྱོགས་ཀྱི་སའི་ཆར་སྟོད་འབོ་དཀར་བཀྲ་ཤིས་རབ་བརྟན་ངེས་དོན་དགེ་འཕེལ་གླིང་གི་མཆོག་སྤྲུལ་རིན་པོ་ཆེའི་ཞབས་འབངས་སུ་སྐྱེས་པའི་སྐལ་བཟང་ཐོབ་པ་ཤཱཀྱའི་དགེ་སྦྱོང་ཀརྨ་ཆོས་ཀྱི་རྒྱལ་མཚན་དུ་འབོད་པའམ་བློ་གྲོས་དོན་ཡོད་ཀྱིས་སྦྱར་བ་འདིས་ཀྱང་བསྟན་འགྲོར་སྨན་པའི་རྒྱུར་གྱུར་ཅིག།
Contributors: Blo gros don yod / Mkhan po blo gros don yod
Publisher: Bokar ngedon choekhor ling monastery
Published: 1982
Place of publication: Darjeeling, w.n. india
Language: tib
Number of pages: 367
Other titles: Dwags po thar rgyan gyi gab pa mngon du phyung baʼi baiḍūrya yi phra tshom
Description: Stories illustrating difficult points and allusions in Gampopa's Jewel Ornament of Liberation.
Notes: Copy made available from the library of tibetan works and archives.

Open Access. Unrestricted online access

Electronic reproduction. Cambridge, Mass. : Buddhist Digital Resource Center. Available via World Wide Web.

Public domain https://creativecommons.org/publicdomain/mark/1.0/

In Tibetan.